श्रीदेवी

ती बातमीच एवढी धक्कादायक होती की अनेकांचा त्यावर विश्वासच बसला नाही. अनेक जण तर ती अफवाच असावी असं म्हणत होते, तर इतर काही जण ती अफवाच ठरावी, अशी प्रार्थना करत होते.

पण काही वेळातच ही बातमी खरी असल्याचं समोर आलं. वयाच्या अवघ्या 54व्या वर्षी श्रीदेवी यांनी या जगाचा निरोप घेतला.

त्या दुबई इथं मोहित माहवाह या त्यांच्या भाच्याच्या लग्नाला गेल्या होत्या आणि तिथंच त्यांचं 'कार्डिअक अरेस्ट' झालं. 

सडपातळ बांध्याच्या श्रीदेवींचं हृदय एकाएकी बंद पडेल असं कुणाला तरी वाटलं होतं का? 

'कार्डिअॅक अरेस्ट' आहे तरी काय?

पण 'कार्डिअॅक अरेस्ट' असतं तरी काय? मानवी शरीरासाठी ते इतकं धोकादायक कसं असू शकतं आणि हार्ट फेल किंवा हृद्यविकाराच्या झटक्यापेक्षा ते वेगळं कसं असतं?

Heart.org या संस्थेनुसार 'कार्डिअॅक अरेस्ट' होतं आणि शरीराकडून त्याविषयी कुठलाही संकेत मिळत नाही.

याचं मुख्य कारण हृदयात होणारी इलेक्ट्रिकल गडबड आहे, जी हृद्याच्या ठोक्यांचं ताळमेळ बिघडवते.

यामुळे हृदयाच्या रक्त पंप करण्याच्या क्षमतेवर परिणाम होतो आणि त्यामुळे मेंदू किंवा इतर अवयवांपर्यंत रक्त पोहोचवण्यात अडथळे निर्माण हो... आणखी 4000 वर्णांसाठी लेख सुरू ठेवा:
तात.

अशा वेळी काही क्षणांतच व्यक्ती बेशुद्ध पडते आणि हृदयाचे ठोकेही मंदावत जातात. जर योग्य वेळी योग्य उपचार मिळाले नाहीत, तर काही सेकंदांत किंवा मिनिटांमध्ये व्यक्तीचा मृत्यूही होऊ शकतो.

'कार्डिअॅक अरेस्ट'मध्ये मृत्यू नक्की?

अमेरिकेत प्रॅक्टिस करत असलेले डॉक्टर सौरभ बंसल यांनी बीबीसी हिंदीला सांगितलं, "खरं तर कार्डिअक अरेस्ट हा प्रत्येक मृत्यूचा अंतिम क्षण म्हटला जाऊ शकतो. याचा अर्थ आहे हृदयाचे ठोके बंद पडणे आणि मृत्यूचं कारणही हेच असते."

पण याचं कारण काय असावं?

डॉक्टर बंसल म्हणतात, "याची वेगवेगळी कारणं असू शकतात. सामान्यपणे याचं एक प्रमुख कारण हे मोठा हार्टअटॅक असू शकतं"

पण श्रीदेवींना हार्टअटॅक का आला असावा? "वयाच्या 54व्या वर्षी जीवघेणा हार्टअटॅक येण्याचा धोका कमी असतो. कदाचित आधीपासूनच त्यांना आरोग्याच्या इतर समस्याही असतील. पण त्याविषयी सध्या अधिक माहिती उपलब्ध नाही."

ब्रिटिश हार्ट फाउंडेशनुसार, हृदयातील इलेक्ट्रिकल सिग्नलमध्ये अडचणी उद्भवल्यानंतर शरीराच्या इतर भागांत रक्तपुरवठा होऊ शकत नाही आणि हीच प्रक्रिया कार्डिअॅक अरेस्टचं स्वरूप घेते.

जेव्हा हृदय रक्ताचं पंपिंग बंद करतं, तेव्हा मेंदूतील ऑक्सिजनचं प्रणाणही घटतं. अशावेळी व्यक्ती बेशुद्ध पडते आणि श्वास घेता येत नाही.

याची काही लक्षणं असतात का?

सगळ्यांत मोठी अडचण हीच आहे की, कार्डिअॅक अरेस्ट येण्याआधी त्याची काहीच लक्षणं दिसत नाही. हेच कारण आहे की, कार्डिअॅक अरेस्टमध्ये मृत्यू येण्याचा धोका कैक पटींनी वाढतो. 

यात सर्वसाधारण कारण हे असामान्य हार्ट ऱ्हिदम असल्याचं म्हटलं जातं. ज्याला विज्ञानाच्या भाषेत 'वँट्रिकुलर फिब्रिलेशन' म्हटलं जातं. कार्डिअॅक अरेस्टची अनेक कारणं असू शकतात. पण हृदयविकाराशी निगडीत आरोग्य समस्या याविषयीची शक्यता वाढवतात :

- कोरोनरी हार्टचा आजार

- हार्ट अटॅक

- कार्डियोमायोपॅथी

- काँजेनिटल हार्टचा अजार

- हार्ट वॉल्वमधील अडथळे

- हार्ट मसल्समधील इन्फ्लेमेशन

- लाँग क्युटी सिंड्रोमसारखे डिसऑर्डर

याशिवाय इतरही काही कारणं आहेत, जे कार्डिअॅक अरेस्टला निमंत्रण देऊ शकतात :

- विजेचा झटका बसणं

- प्रमाणापेक्षा जास्त ड्रग्ज घेणं

- हॅमरेज, ज्यात रक्तस्राव होतो

- पाण्यात बुडणं

यातून वाचणं शक्य आहे का?

पण कार्डिअॅक अरेस्ट झाल्यानंतर माणूस बरा होऊ शकतो का? होयं, अनेकवेळा छातीवर इलेक्ट्रिक शॉक देऊन बंद पडलेलं हृदय सुरू करता येऊ...